ירון כפכפי

ירון כַּפְכָּפִי (נולד בתל אביב ב-25 בדצמבר 1967) הוא מלחין, מחזאי ובמאי ישראלי. נולד בתל אביב כבן זקונים לעליזה ושלום (אחיו של יצחק כפכפי), שם המשפחה המקורי היה שוקסטליסקי. במשפחה שלושה ילדים. האם עליזה הייתה זמרת אופרה והופיעה במחזות זמר ובהם "המלך ואני" של גיורא גודיק. בילדותו למד נגינה בפסנתר ובתחילת שנות ה-80 הופיע כנער באופרות "כרמן" ו"הנזל וגרטל" באופרה הישראלית. בראשית דרכו התבלט כשחקן וקומיקאי בלהקת צעירי תל אביב (1984-1986). מ-1987 שירת בצה"ל בלהקת פיקוד הדרום. ב-1989, לאחר שירותו הצבאי, שיתף פעולה עם עודד מנשה בלהקת "רקע דומה", שהופיעה באופן קבוע בתוכנית "זהו זה!" (1990). במקביל החל לעבוד עם קבוצות נוער באזור תל אביב, ובשנת 1991 הקים במרכז רוזין ברמת אביב ג' את להקת השכנים של צ'יץ', שהעלתה בשנת 1992 את המחזמר "דוד", המחזמר המקורי הראשון אותו כתב הלחין וביים כפכפי על חייו של המלך דוד. המחזה זכה להצלחה בקרב בני הנוער בין השנים 1992–1997. נועה תשבי, יעל בר-זוהר ויהודה לוי הם חלק מן האמנים אשר החלו את דרכם במחזמר זה. בשנת 1994 כפכפי שיתף פעולה עם הבמאי אורי פסטר ויחד הם העלו את המחזמר הקוסם! שנכנס לספר השיאים של גינס עם מספר ההופעות הגבוה ביותר במהלך שבוע חנוכה. מחזמר זה הוא גם היחיד בארץ אשר זכה להפקת חמישה פסקולים שונים ("הקוסם!" 1994, "הקוסם!" 2000, "הקוסם!" 2006, "הקוסם!" 2015 ו"הקוסם!" 2022), ובהם בוצע השיר "Over the Rainbow" בתרגומו לעברית של כפכפי. לאחר הצלחת המחזמר "הקוסם!", העלה ירון כפכפי בשיתוף עם יוצרים שונים מחזמר מקורי כמעט מדי שנה: 1992 - דוד - המחזה, השירים, הלחנים והבימוי (עיריית תל אביב) 1994 - הקוסם! - השירים והלחנים (טלית) 1996 - בן המלך והעני - המחזה (עם אברהם דשא (פשנל)), השירים והלחנים (פשנל) 1997 - הלב - השירים והלחנים (במחזמר זה שיחקה גם אמו) 1997 - פיטר פן (לחנים והפקה מוזיקלית) 1998 - חסמב"ה - השירים והלחנים (מאיר טורנר) 1999 - סביב העולם בשמונים יום - המחזה, השירים הלחנים והבימוי (יוכלמן-אשר) 1999 - הקוסם! 2000 - השירים והלחנים (טלית) 2000 - מלך סיאם - המחזה, השירים, הלחנים והבימוי (יוכלמן-אשר) 2001 - המלך ארתור ואבירי השולחן העגול - המחזה, השירים, הלחנים והבימוי (יוכלמן-אשר) 2002 - קטנטנות - השירים והלחנים (יוכלמן-אשר) 2003 - ספיד וגלגלי הקסם - המחזה (עם חנוך רוזן), השירים והלחנים 2004 - פיטר פן - המחזה (עם נועה ברנר), השירים, הלחנים והבימוי (מאיר טורנר) 2006 - הקוסם! - השירים והלחנים (ישראל אדם) 2007 - סביב העולם בשמונים יום - המחזה, השירים והלחנים (יוכלמן-אשר) 2010 - לובנגולו מלך זולו - אופרה לילדים הלחנים (מרכז מנדל) 2012 - פיטר פן - המחזה (עם נועה ברנר), השירים, הלחנים והבימוי (מ.מ.) 2013 - שלושת המוסקטרים - המחזה, השירים, הלחנים והבימוי (יוצרים לי הפקות) בין השנים 1995-1997 כתב את המוזיקה והלחין חלק מהשירים בקלטות הילדים "הקסם של ימבה 1 ו2" וב"רדיו גן". בין השנים 2003–2014 כתב הלחין וביים הצגות רבות במסגרת תיאטרון גושן לילדים ביניהן: "הלב" (בגרסה חדשה), "המלך גיליאן", "יוסף בעל החלומות" ו"חלום יעקב". בין השנים 2003–2008 שיתף כפכפי פעולה עם להקת צופי תל אביב. במסגרת זו הוא כתב, הלחין וביים את מחזות הזמר המקוריים "החיים לדוגמה" ו"לא שולט בזה", (כתיבה עם נועה ברנר) שזכו בפרס מחזה הנוער הטוב ביותר בפסטיבל "סתיו תיאטרוני" של עיריית תל אביב. מחזה נוסף שהעלה עם הלהקה הוא "1976". החל משנת 2000 כפכפי עובד במסגרת שירות המילואים עם מתגייסי הלהקות הצבאיות, כמנהלן האמנותי. בשנת 2014 הקים עם לימור רוז את חברת ״יוצרים לי הפקות״ וביחד העלו את המחזמר ״שלושת המוסקטרים״, ואת הופעת "הסטודיו Live". במסגרת ״יוצרים לי הפקות״ לימור גם מייצגת טלנטים. בשנת 2015, כתב והלחין את המחזמר "משיח" עבור חג המחזמר בת-ים (בימוי: משה קפטן). בשנה זו גם הועלה מחדש המחזמר "הקוסם!" לרגל 20 שנה לעלייתו המקורית על הבמות, וכלל גם הופעת איחוד מיוחדת בהשתתפות חלק מהקאסט המקורי. בחג החנוכה בשנת 2017 הוצגה גרסה מחודשת למחזמר שיצר, "סביב העולם בשמונים יום". בשנת 2021 הועלתה גרסה של המחזמר "סביב העולם בשמונים יום" על ידי בימת הנוער ברחובות. בשנת 2023 עסק בניהול אמנותי ודרמטורגיה של המחזמר "גלורי" שכתבו שני שלגי ואורנה פלס וביימה שלגי לזכר אחותה הדר שלגי. ירון כפכפי, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב ירון כפכפי הפקות - האתר הרשמי של ירון כפכפי רותי זוארץ, ‏טירוף חנוכה: ירון כפכפי מדבר על התחרות על לב הילדים, באתר מעריב אונליין, 3 בדצמבר 2015 כרמית ספיר ויץ, ירון כפכפי: "מסחרי זו לא מילה גסה", nrg, ‏19 באוקטובר 2010 עודד מנשה, "דוד עשה לי רק טוב!"(הקישור אינו פעיל), באתר הרשת של ירון כפכפי ירון כפכפי VS אורי פסטר- פרק בפודקאסט 'עושים רוח'. קטע מיוחד על ירון כפכפי ב-40:30 ירון כפכפי, דף שער בספרייה הלאומית עמית אטיאס, ‏"אחרי המוות של הדר נותר חור עצום, אין יום שעובר שהיא לא איתי", באתר ‏מאקו‏, 23 במרץ 2023